Keskustelu:Suomalainen elokuva

message: "Sodan jälkeen tilanne kuitenkin alkoi parantua ja kymmenen vuotta sodan päättymisen jälkeen valmistui Suomen kansalliselokuva Tuntematon sotilas.". Onko Suomen kansalliselokuva jokin virallinen käsite? Google antaa lähinnä neuvostoliiton kansalliselokuvaa ja jonkin hajamaininnan "suomalaisten kansalliselokuvasta". Jos ei, niin sitä ei pitäisi käyttää tässä.  --ML 2. joulukuuta 2006 kello 16.53 (UTC)
replies: text: En usko sen olevan mikään virallinen käsite (tosin virallisuutta ei pitäisi mitata vain Google-osumilla...), lisäksi sana "kansalliselokuva" kuulostaa kyllä tyhmältä (varmaankin juuri siksi), joten pois vaan. --Iossed 2. joulukuuta 2006 kello 16.58 (UTC)

text: Termi oli tekstissä jo ennen kuin muokkasin sitä, enkä tullut kiinnittäneeksi asiaan sen enempää huomiota. Mutta nyt kun mainitsit niin en muista ikinä ennen kuulleeni että Suomella olisi virallinen kansalliselokuva, eli pois. -- Shinnin  | Keskustelu 2. joulukuuta 2006 kello 17.18 (UTC)
thread_title:  Kansalliselokuva... 

message: Toivottavasti aktiiviset kirjoittaja-osallistujat eivät pahastu, että muokkailin aiemmin varsin vaatimatonta sivustoa varhemman elokuvan suhteen. Siinä olleet selkeät virheet olivat häirinneet usein täällä pistäytyessä. Nyt löytyi parituntinen siihen, että se sai jotakin ryhtiä autonomian ajan elokuvan ja 1920- sekä 1930-luvun alun suhteen. Pahoittelen että en ehdi enempään tällä kertaa - uusia viitteitä tein lähinnä omiin kirjoituksiini ja sielläkin missä ei viitattu, on kyse omista, vielä julkaisemattomista kirjoituksista. 
Myöhemmät ajat vaatisivat samanlaisen muokkauksen. En osaa enkä uskalla tehdä väliotsikkoja, mutta niitä voisi kyllä harkita: Autonomian aika, 1920-luku, Äänielokuvan tulo, 1930-luku, Talvisodan ja jatkosodan elokuva, 1940-luvun jälkipuolisko, 1950-luku jne. voisivat olla joitakin.
Viitteiden teon kömpelyys vähän haittasi kokematonta, mutta taisinpa siinä sivussa senkin oppia. Yst. terv. Jari Sedergren, tutkija Kansallisessa audiovisuaalisessa arkistossa, entisessä Suomen elokuva-arkistossa. Kommentin jätti 85.156.225.249 (keskustelu – muokkaukset).
replies: text: Jos tietopuoli (ja peruskirjoitustaito) on hallussa ei ole aihetta pelätä herättävänsä paheksuntaa. --Usp 26. maaliskuuta 2008 kello 15.46 (UTC)
thread_title:  Tekijä ilmoittautuu 

message: Miksei elokuvasta: "Uuno Turhapuro armeijan leivissä" (1984) mainita mitään? --Zunter 9. elokuuta 2011 kello 14.56 (EEST)
replies: text: Arvelisin johtuvan siitä, että artikkeli on vielä kesken ja siinä on keskitytty (ns.) merkittäviin elokuviin - ei välttämättä niihin katsotuimpiin. Suosionsa takia Turhapuro-sarja ansaitsisi kyllä maininnan. Toisaalta muissakaan osioissa ei ole kerrottu yleisösuosikeista. Mutta muokkaa rohkeasti (lähteiden kera tietenkin) esim. "1980-luvulla Suomen katsotuimpia elokuvia olivat Uuno Turhapuro-elokuvat (esimerkkinä esim. mainitsemasi elokuva joka oli katsotuin Turhapuro 1980-luvulla)". Ja jos oikein haluat nähdä vaivaa,niin noista yleisösuosikeista voisi mainita joka vuosikymmenen kohdalla (jos lähteitä löytyy).--Nedergard 9. elokuuta 2011 kello 15.27 (EEST)
thread_title:  1980 luku 

message: Laaja ja melko tarkkaan lähteistetty, mutta onko painotukset oikein ? Ajattelin hyväksi. --Tappinen (keskustelu) 18. joulukuuta 2015 kello 16.55 (EET)
replies: text: Historiaosuus lienee melko hyvä uuteen vuosituhanteen asti. Sitten se muuttuu lähinnä elokuvalistaukseksi. "Suomalainen kauhuelokuva" on vähän turha osio, sillä kaikki muut genre-elokuvat puuttuu. "Menestys"-osio voisi ehkä jakaa kahteen osioon, menestys Suomessa ja suomalainen elokuva ulkomailla tai jotain muuta vastaavaa. Elokuvatuotanto Suomessa -osio voisi olla tarpeellinen: paljonko Suomessa tehdään elokuvia vuodessa, kuka niitä tuottaa/rahoittaa. --PtG (keskustelu) 27. joulukuuta 2015 kello 19.29 (EET)
replies: text: : Hyviä ehdotuksia. Jaoin ja laajensin menestys-osiota. --Tappinen (keskustelu) 4. tammikuuta 2016 kello 23.08 (EET)

text: : Tein kauhuelokuvasta oman sivunsa. --Tappinen (keskustelu) 5. tammikuuta 2016 kello 13.09 (EET)

text: : Tiivistin 2000-luvua ja siirsin luettelomaisuutta omaan pääartikkeliinsa. Tuoreita tuotanto- ja katsojalukuja on sekä siinä että menestys-artikkelissa. Etsin vielä lähteitä joskos elokuvatuotannosta olisi sanomista oman kappaleensa verran. --Tappinen (keskustelu) 5. tammikuuta 2016 kello 14.43 (EET)

text: :Tuotantokappaleen sijasta kuvasin rahoitus- ja työllistymistapoja kappaleessa "Elokuva-alan koulutus ja työpaikat". --Tappinen (keskustelu) 7. tammikuuta 2016 kello 22.31 (EET)

text: Katso myös -osio voisi myös siistiä. Turhaan tuossa luotellaan kaikki mahdolliset luettelot suomalaisista elokuvista, kun ne kaikki voisi olla vain yhden luettelon alla. --PtG (keskustelu) 27. joulukuuta 2015 kello 19.31 (EET)
replies: text: : Tehty. --Tappinen (keskustelu) 5. tammikuuta 2016 kello 13.09 (EET)

text: Pystyiskö noi katsojaluvut vuosittain -taulukot siirtää vaikka johonkin yhteen luetteloon, sillä omalla leveallä näytölläni ne hajottavat pahasti sivun asemoinnin? --PtG (keskustelu) 7. tammikuuta 2016 kello 23.16 (EET)
replies: text: :Niistähän pitäisi tietysti piirtää kuva.  Ehkä viikonloppuna ? --Tappinen (keskustelu) 7. tammikuuta 2016 kello 23.33 (EET)
replies: text: ::Tein kuvan, asettelua saa parantaa. --Tappinen (keskustelu) 16. tammikuuta 2016 kello 11.36 (EET)
</div>
thread_title:  Arkistoitu vertaisarviointi 1 

message: Tämä artikkeli on valittu aikaisemmin hyväksi artikkeliksi, mutta olen muokannut sitä viime aikoina merkittävästi. Voisikohan tästä tulla suositeltu artikkeli? --Holkomolkopoo (keskustelu) 12. syyskuuta 2021 kello 10.07 (EEST)
replies: text: Aika paljon oli kirjoitusvirheitä, kun nopeasti tuossa katselin. Korjasin muutamia, mutten tiedä onko artikkelissa niitä vielä lisää. –Sullay (Keskustelkaamme siitä) 14. syyskuuta 2021 kello 18.22 (EEST)

text: Historiasta on paljon asiaa. Mutta aihe on siinä mielessä haastava, että pitäisi miettiä, mitä muuta pitäisi kertoa. Elokuva-ala on kuitenkin käsitelty varsin suppeasti ja moni merkittävä toimija puuttuu. Törmäsin samaan haasteeseen, kun yritin kirjoitella artikkelia italialaisesta elokuvasta. --PtG (keskustelu) 14. syyskuuta 2021 kello 21.44 (EEST)
replies: text: :Lisäsin Italialainen elokuva -artikkelin innoittamana osion Lajityypit, joihin kappaleet Rillumarei sekä Tukkilaiselokuva. --Holkomolkopoo (keskustelu) 22. syyskuuta 2021 kello 18.06 (EEST)
replies: text: ::Kun nyt lajityypit tulivat puheeksi, niin eräs on varmaan myös sotilasfarssi. En nyt osaa suoraan sanoa. olisiko vielä muita.--Urjanhai (keskustelu) 22. syyskuuta 2021 kello 19.37 (EEST)
replies: text: :::Olisiko lajityypit-osiossa kuitenkin hyvä pitäytyä suomalaiselle elokuvalle ominaisiin lajityyppeihin, joita ei muissa maissa juurikaan esiinny? Sotilasfarsseja lienee tehty monessakin maassa ja tällä kriteerillä lajityyppeihin voitaisiin lisätä vaikka mitä genrejä. --Holkomolkopoo (keskustelu) 22. syyskuuta 2021 kello 20.46 (EEST)
replies: text: ::::Varmaan näin, vaikka vilkaisinkin artikkelin sotilasfarssi, niin tuota kirjoittaessani ollut perehtynyt lajityypin mahdolliseen esiintymiseen muualla. --Urjanhai (keskustelu) 22. syyskuuta 2021 kello 21.59 (EEST)
replies: text: :::::Lisäsin lajityyppeihin vielä kulkurielokuvan. 	--Holkomolkopoo (keskustelu) 25. syyskuuta 2021 kello 09.27 (EEST)
replies: text: :::::: Minun mielestäni sotilasfarsseja voisi käsitellä, vaikka esimerkiksi Ohukainen ja Paksukainen palvelivatkin muukalaislegioonassa jo vuonna 1939. Ajattelen, että genre on ennen muuta konteksti, jossa tietynlaisia taideteoksia on tapana tarkastella. Ja erillisenä genrenä sotilasfarssi on leimallisesti suomalainen, mistä kertoo esimerkiksi se, ettei lajityypistä ole artikkeleja muunkielisissä Wikipedioisa. (Tosin...) Olennaista ei tässä ole mielestäni se, onko sotilasfarsseja tehty pelkästään Suomessa, vaan se, kertooko sotilasfarssi perinne jotain erityistä nimenomaan suomalaisesta elokuvasta. Vastaavasti artikkelissa voisi ehkä pohtia suurmieselokuvien genreä, joka on Suomessa valtavan suosittu — oletettavasti siksi, että pienillä markkinoilla on fiksuinta tehdä elokuvia aiheista, joilla on jo valmiiksi laaja yleisö. --Miihkali (K • M) 25. syyskuuta 2021 kello 15.51 (EEST)
replies: text: ::::::: Kallistun asiaa uudelleen pohdittuani kanssasi samalle kannalle. Kirjassa Unelmatehdas Liisankadulla - Suomen Filmiteollisuus OY:n tarina, pohditaan samaa tematiikkaa suomalaisten elokuvien luokittelusta ja siinä mainitaan suomalaisen elokuvahistoriankirjoituksen olleen kiinnostuneen genreistä: lastenelokuva, sotilasfarssi, naisten elokuva, melodraama, elämäkertaelokuva sekä iskelmäelokuva. Suomalaisiksi, eriytyneiksi lajityypeiksi mainitaan erikseen tukkilaiselokuva sekä kulkurielokuva. Rillumarei mainitaan myös muusta iskelmäelokuvasta ja musikaaleista erillään. Ehkäpä myös farssit tulisi käsitellä niiden suuren määrän vuoksi.	--Holkomolkopoo (keskustelu) 25. syyskuuta 2021 kello 16.30 (EEST)
replies: text: :::::::: Lisäsin artikkeliin lajityypit elämäkertaelokuva ja sotilasfarssi. --Holkomolkopoo (keskustelu) 27. syyskuuta 2021 kello 20.46 (EEST)
replies: text: ::::::::: Lajityyppeihin lisätty iskelmäelokuva --Holkomolkopoo (keskustelu) 30. syyskuuta 2021 kello 08.34 (EEST)
replies: text: :::::::::: Lajityyppeihin lisätty melodraama --Holkomolkopoo (keskustelu) 2. lokakuuta 2021 kello 10.43 (EEST)
</div>
thread_title:  Arkistoitu vertaisarviointi 2